Yesũ Nũtangĩĩaa—Nĩkĩ twĩ na Vata wa Ũtangĩĩo\nSOMA KWA Hmong (White) Kikamba Kisalimbia (Kya Roman) Krio Kĩacholi Kĩaimala Kĩaiti Kĩvulanĩte Kĩalavu Kĩalingainoni Kĩalivania Kĩamenia Kĩamualiki Kĩangali Kĩangyemi Kĩausa Kĩavilikaana Kĩesitonia Kĩevelania Kĩeviki Kĩewe Kĩili Motu Kĩiloko Kĩimbani Kĩindonesia Kĩingimbo Kĩisivania Kĩisoko Kĩitaliano Kĩkambondia Kĩkaonde Kĩkasaki Kĩkatalanĩ Kĩkolea Kĩkongo Kĩkuloesia Kĩkwangalĩ Kĩkwanyama Kĩkwengyua (Kya Ayacucho) Kĩkwengyua (Kya Bolivia) Kĩkyeki Kĩkyikyewa Kĩkyina (Kya Tene) Kĩkyina (Kĩte Vinya) Kĩkyitonga Kĩkyitumbuka Kĩkyiyao Kĩkyokwe Kĩkũyũ Kĩleno Kĩlingala Kĩlithuania Kĩlomania Kĩlunda Kĩlundi Kĩlunganda Kĩlusi Kĩluva Kĩlũvale Kĩmalitesi Kĩmambwe-Lungu Kĩmamu Kĩmandangasika Kĩmasateki ( Kya Huautla Kĩmasendonia Kĩmaya Kĩmbulikelia Kĩmbundu Kĩmianimali Kĩmikise Kĩmooa Kĩnauatĩli (Central) Kĩnauatĩli (Kya Huasteca) Kĩnauatĩli (Kya Northern Puebla Kĩndakyi Kĩndangume Kĩndenimaka Kĩndevele Kĩndevele (Kya Zimbabwe) Kĩndonga Kĩnevali Kĩnga Kĩngalivuna Kĩngavele Kĩngayavani Kĩngiliki Kĩngyelũmani Kĩngyiongyia Kĩnoliwei Kĩnyalwanda Kĩnyaneka Kĩnyangole Kĩnzaluo Kĩnzande Kĩnzavoteki (Kya Isthmus) Kĩnzema Kĩnzonzĩli Kĩnzulu Kĩosetia Kĩotetela Kĩsalimbia Kĩsango Kĩseveti Kĩsevuano Kĩsilanandongo Kĩsilovaki Kĩsilovenia Kĩsiluva Kĩsiniala Kĩsinyangya Kĩsisemba Kĩsitama Kĩsolonzi Kĩsona Kĩsonga Kĩsonge Kĩsosa Kĩswaili Kĩswaili (Kya Congo) Kĩswindeni Kĩsũngũ Kĩtalitali Kĩtangaloki Kĩthai Kĩtingilinya Kĩtivi Kĩtoko Visini Kĩtotonaka Kĩtulavaneke Kĩtuluki Kĩtuvalu Kĩtwii Kĩukileinĩ Kĩumbundu Kĩvalanza Kĩvaviamendo (Kya Aruba) Kĩvaviamento (Kya Curacao) Kĩvenda Kĩvietinamu Kĩvinilandi Kĩvolandi Kĩwayuunaiki Kĩwolaita Kĩyoluva Quichua (Imbabura) Sesotho (Lesotho) Setswana kĩkilingisi kĩngualani\nKYONGO KYA ĨTHANGŨ YA MBEE | YESŨ ATANGĨĨAA ANDŨ—KUMA KYAŨNĨ?\nNĩkĩ ve Vata wa Ũtangĩĩo?\n“Mũndũ, ũla ũsyaĩtwe nĩ mũndũ mũka, nĩ wa mĩthenya mĩvũthũ, na ausũĩte thĩna. Nĩwumĩlaa ta ĩlaa, na kũtilwa: nũsembaa ta muunyĩ, na ndekalaa.”—Yovu 14:1, 2.\nKuma ĩvinda ya tene andũ nĩmasũanĩaa ũndũ thayũ ũtonya kwĩthĩwa wĩ mũseo mayĩkala me na ũima wa mwĩĩ, na me ma mũika tene na tene. Ĩndĩ ũndũ wa kũmakya nĩ kana nĩtũkusaa. Kwoou, ndeto ila Yovu waneenie myaka mbee wa ngili itatũ mĩvĩtu nĩ sya w’o o na ũmũnthĩ.\nKĩla mũndũ ĩũlũ wa nthĩ nĩwĩthĩawa na wendi mwingĩ wa kwĩkala tene na tene. Mbivilia nĩyĩeleetye kana Ngai nĩwĩkĩĩte wendi wa kwĩkala tene na tene ngoonĩ sitũ, na nĩtwĩthĩawa na mea ma kwona ũndũ ũsu ũianĩa. (Mũtavan’ya 3:11) Ethĩwa ũu nĩw’o vailyĩ, we wĩona Ngai wĩ wendo ta ũtonya kwĩkĩa wendi ũtakeanĩa ngoonĩ sitũ? Ethĩwa ũsũngĩo waku nĩ aiee, wasũngĩa ũla w’o. Ndeto ya Ngai yĩtĩte kĩkw’ũ mũmaitha na ĩkathana kana ‘kĩkaanangwa.’—1 Akolintho 15:26.\nVai nzika kana kĩkw’ũ nĩ mũmaitha. Vaiĩ mũndũ wĩ kĩlĩko kĩseo wendeew’a nĩ kĩkw’ũ. Ĩla vaumĩla mũisyo nĩtũsembaa, tũkevitha, kana tũkakĩĩa vandũ vangĩ. Twawaa nĩtũmanthaa ũndũ tũtonya kũiitwa. O na ĩngĩ, nĩtũtataa ũndũ tũtonya kwĩsiĩanĩa na maũndũ ala matonya kũtuma tũkw’a.\nYo ve ũndũ ũtonya kũtuma tũĩkĩĩa kana mũmaitha ũsu wa tene akaanangwa? Ĩĩ, wĩ vo. Mũmbi witũ, Yeova Ngai, ndaaũmba andũ mekalae myaka mĩnini na ĩtina maikw’a. Kuma mwambĩlĩĩlyonĩ, kĩeleelo kyake kĩyaĩ andũ makusae. Kĩeleelo kyake kyaĩ andũ mekalae ĩũlũ wa nthĩ tene na tene, na ndalea kũkĩanĩsya.—Isaia 55:11.\nKwoou, kĩkw’ũ kĩkaanangwa ata? Mũndũ ethĩĩtwe aitata mũno kũsiĩĩa kĩkw’ũ, ĩndĩ nĩwaemiwe. O na kũvika ũmũnthĩ no ũtataa. Andũ ma saenzi nĩmaseũvĩtye ndawa sya kũsiĩĩa na kũiita mowau amwe. O na nĩmasomete ĩũlũ wa ũndũ mĩĩ ya syĩndũ yũmbĩtwe. O na ĩngĩ, andũ kũndũ kwingĩ nĩmekalaa thayũ mũnango mbee wa ũndũ andũ mekalaa myaka 100 mĩvĩtu. Ĩndĩ o na vailyĩ ũu, kĩkw’ũ kĩyaaĩsa kũthela. Andũ “onthe masyokaa ĩngĩ kĩtoonĩ” o tondũ Mbivilia yaĩtye.—Mũtavan’ya 3:20.\nŨndũ wa kũtanĩthya nĩ kana vai vata wa kwĩkwatya ũĩ na ũmanyi wa mũndũ ũtũvetangĩe thĩna ũsu wĩthĩĩtwe vo kwa ĩvinda ĩasa. Yeova Ngai nĩwĩkĩte mũvango wa kũtũtangĩĩa kuma kĩkw’ũnĩ, na Yesũ Klĩsto nĩwe ũkatũmĩwa kwĩanĩsya ũndũ ũsu.